*Projekts*

LATVIJAS REPUBLIKAS MINISTRU KABINETS

2015.gada \_\_. \_\_\_\_\_\_\_\_\_ Rīkojums Nr. \_\_\_\_

Rīgā (prot. Nr. \_\_\_ \_\_\_.§)

#

**Par valstij dividendēs izmaksājamo valsts sabiedrības ar ierobežotu atbildību „Latvijas Radio” peļņas daļu**

1. Saskaņā ar Ministru kabineta 2009.gada 15.decembra noteikumu Nr.1471 „Kārtība, kādā tiek noteikta un ieskaitīta valsts budžetā izmaksājamā peļņas daļa par valsts kapitāla izmantošanu” 5.punktu noteikt, ka valsts sabiedrībai ar ierobežotu atbildību „Latvijas Radio” (vienotais reģistrācijas Nr.40003080614) nav jāmaksā dividendes (133 089 *euro*) no tīrās peļņas par 2014.gadu.
2. Nacionālajai elektronisko plašsaziņas līdzekļu padomei kā valsts sabiedrības ar ierobežotu atbildību „Latvijas Radio” kapitāla daļu turētājai nodrošināt, ka 2014.gadā gūtā peļņa tiek izlietota atbilstoši Elektronisko plašsaziņas līdzekļu likuma 70.panta trešajai un ceturtajai daļai, novirzot to ierakstu un tiešā ētera studiju aprīkojuma atjaunošanai, pacēlāja izbūvei vestibilā, lai nodrošinātu pieeju cilvēkiem ar kustību traucējumiem, kā arī fasādes logu un balkona durvju restaurācijas darbiem, lai uzlabotu ēkas energoefektivitāti un darba vides apstākļus.

Ministru prezidente L.Straujuma

Kultūras ministre D.Melbārde

Vīza: Valsts sekretārs S.Voldiņš

09.12.2015. 12:00

163

G.Keistere, 67221848

Gita.Keistere@neplpadome.lv